
ΠΡΟΣ:
Διοικήτρια ΕΟΠΥΥ κ.Θεανώ Καρποδίνη
Κοινοπ.:
Προιστάμενη Γεν. Δ/νσης Οικονομικών Υποθέσεων κ. Καλλιόπη Κουμπή

										Αθήνα, 31/03/2026


				       ΑΝΑΚΟΙΝΩΣΗ 

 
Θέμα: Υποβολή δαπανών ιατρικών πράξεων μηνός Ιανουαρίου

Αξιότιμη κυρία Διοικήτρια,

Μετά την ανακοίνωση του ΕΟΠΥΥ για την καθυστέρηση υποβολής της δαπάνης για τις επισκέψεις του Ιανουαρίου 2026, προκειμένου να συμπεριληφθεί και η αύξηση του 30%, από συναδέλφους μας ελήφθη λανθασμένα ότι θα έπρεπε να γίνει και αναβολή στην κατάθεση και των ιατρικών πράξεων του ίδιου μηνός.
Αποτέλεσμα  αυτού ήταν να μην υποβληθούν εκ παραδρομής οι ιατρικές πράξεις του Ιανουαρίου κανονικά και να υποβληθούν μαζί με τις επισκέψεις εκπρόθεσμα.
Συνέπεια  τούτων είναι οι υπηρεσίες του ΕΟΠΥΥ να μην αποδέχονται για πληρωμή τις ιατρικές πράξεις του Ιανουαρίου ως εκπρόθεσμες.
Με δεδομένο την παρανόηση που έγινε από συναδέλφους και όχι την σκοπιμότητα, ζητούμε όπως γίνει εξαίρεση και γίνει αποδεκτή η υποβολή των ιατρικών πράξεων του Ιανουαρίου που υπεβλήθησαν καθυστερημένα μαζί με τις ιατρικές  επισκέψεις του Ιανουαρίου.
Αναμένουμε τις ενέργειές σας για την αποδοχή του αιτήματός μας.

